Source: http://www.europarl.europa.eu/doceo/document/A-8-2019-0184_HU.html
Timestamp: 2019-08-22 11:17:37
Document Index: 16159670

Matched Legal Cases: ['bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ']

JELENTÉS az Eleftherios Synadinos mentelmi jogának felfüggesztésére irányuló kérelemről
Eljárás : 2018/2270(IMM)
Válasszon egy dokumentumot : A8-0184/2019
az Eleftherios Synadinos mentelmi jogának felfüggesztésére irányuló kérelemről
Előadó: Angel Dzhambazki
– tekintettel a görög legfelsőbb bíróság melletti helyettes ügyész által 2018. október 12-én az AVM 2017/10839. sz. eljárással összefüggésben eljuttatott és a plenáris ülésen 2018. november 13-án bejelentett, az Eleftherios Synadinos mentelmi jogának felfüggesztésére irányuló kérelemre,
– miután eljárási szabályzata 9. cikke (6) bekezdésének megfelelően meghallgatta Eleftherios Synadinost,
– tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló 1976. szeptember 20-i okmány 6. cikkének (2) bekezdésére,
– tekintettel a Jogi Bizottság jelentésére (A8-0184/2019),
A. mivel a Görög Köztársaság Legfelsőbb Bírósága melletti helyettes ügyész hivatala egy feltételezett bűncselekmény kapcsán teendő lehetséges jogi lépésekkel kapcsolatban kérte Eleftherios Synadinos európai parlamenti képviselő mentelmi jogának felfüggesztését;
D. mivel a görög legfelsőbb bíróság melletti helyettes ügyész kérelme a görög büntető törvénykönyv 45. cikkének és 232A. cikkének megsértésével kapcsolatos, amely bírósági határozat közösen elkövetett megsértésére vonatkozik;
E. mivel Eleftherios Synadinost azzal vádolják, hogy nem tartotta be az athéni elsőfokú egyesbíróság 3603/2015. számú, ideiglenes intézkedést elrendelő határozatát, amely elrendelte valamennyi kamera eltávolítását a Marisia, 73 Odos Grammou (Attika) alatti épület földszintjéről és bejáratától, továbbá a 2015. május 25-i határozat minden jövőbeli megsértése esetére 600 EUR (hatszáz euró) összegű bírság megfizetését írta elő;
K mivel az ebben az ügyben rendelkezésre álló információk és indokolások alapján nincs ok feltételezni, hogy a büntetőeljárást azzal a szándékkal indították, hogy aláássák a képviselő politikai tevékenyégét vagy jóhírnevét, és ezáltal a Parlament függetlenségét (fumus persecutionis);
1. úgy határoz, hogy felfüggeszti Eleftherios Synadinos mentelmi jogát;
2. utasítja elnökét, hogy haladéktalanul továbbítsa ezt a határozatot és az illetékes bizottság jelentését a görög hatóságoknak és Eleftherios Synadinosnak.
A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI:EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23.
Utolsó frissítés: 2019. április 3. Jogi nyilatkozat